kardosdrur/scandi-wiki huggingface dataset:
Fredsholm

Fredsholm eller Fritzholm er en hovedgård, udskilt fra Rudbjerggaard i 1630 af Øllegaard von Pentz, som så mange
er den blevet til på tomten af en nedlagt landsby. Denne hed Hundshoved. 
Øllegaard von Pentz fik sammen med Joachim von Barnewitz sønnen Fritz von Barnewitz som den nye gård opkaldtes efter (Fritzholm).
Gården omdøbes senere til et mere dansk klingende navn, nemlig Fredsholm. Fredsholm har skiftet mange ejere og er siden 1991 igen en avlsgård under Rudbjerggaard Gods. Gården ligger i Vestenskov Sogn, Lollands Sønder Herred, Maribo Amt, Rudbjerg Kommune. 
Efter en altødelæggende brand opføres en ny hovedbygningen i 1917-1918 ved Daniel Rasmussen.

Fredsholm Gods er på 501 hektar

Ejere af Fredsholm 

 (1630-1632) Øllegaard Hartvigsdatter von Pentz gift (1) von Barnewitz (2) von Passow
 (1632-1644) Hartvig von Passow
 (1644) Øllegaard Hartvigsdatter von Pentz gift (1) von Barnewitz (2) von Passow
 (1644-1653) Frederik Joachimsen von Barnewitz
 (1653) Øllegaard Hartvigsdatter von Pentz gift (1) von Barnewitz (2) von Passow
 (1653) Ida Jørgensdatter Grubbe gift von Barnewitz
 (1653-1674) Øllegaard Frederiksdatter von Barnewitz gift von Bülow
 (1674) Christian von Bülow 
 (1674-1677) Joachim Christiansen von Bülow
 (1677-1680) Magdalene Sibylle Frederiksdatter von Barnewitz gift Rodsteen
 (1680-1685) Frederik Rodsteen 
 (1685-1689) Georg Henrik von Lehsten
 (1689-1692) Christian von Bülow 
 (1692-1727) Frederik Christiansen Barnewitz von Bülow
 (1727-1755) Casper Frederik Barnewitz von Bülow
 (1755) Ida Margrethe Reventlow gift von Knuth
 (1755-1805) Conrad Ditlev von Knuth
 (1805-1808) Conradine Augusta Reventlow gift von Knuth
 (1808-1815) Carl Conrad Gustav von Knuth
 (1815-1819) Carl Conrad Gustav von Knuths dødsbo
 (1819) Simon Andersen Dons / Johan Ferdinand de Neergaard
 (1819-1822) Søren Henrik Lund
 (1822-1840) Henrik August Lund
 (1840-1847) August Villads Bech
 (1847-1865) Carl Henrik Jacob Jensen
 (1865) Frederik Casse / Peder Casse
 (1865-1890) Carl Henrik Jacob Jensen
 (1890) Lollands Spare- og Laanebank
 (1890-1891) Frederik Georg Bøttern
 (1891-1908) Enkefru Marie Bøttern
 (1908-1925) Lars Rasmussen / Peter Rasmussen
 (1925-1926) Lars Rasmussen
 (1926-1938) Lars Rasmussens dødsbo
 (1938-1960) Knud Larsen Rasmussen
 (1960-1991) Fredsholm Gods A/S v/a Familien Rasmussen
 (1991-) Gustav Erik von Rosen

Ekstern henvisninger 
 Rudbjerggaard / Fredsholm Godser 
 Fredsholm - fra Dansk Center for Herregårdsforskning

Kilder 
J. P. Trap: Danmark 5.udgave, Kraks Landbrug

Herregårde i Lolland Kommune
Herregårde i Maribo Amt
Peter Straarup

Peter Straarup (født 19. juli 1951 i Fredericia) var ordførende direktør i Danske Bank, der er Danmarks største finanskoncern og blandt de største i Norden. Gift den 18. juli 1982 med amerikansk fødte Rickie Straarup (født Retchin), to børn. Bor i Gentofte ved København.

Karriere 
Startede som elev i Landmandsbanken, der senere kom til at hedde Den Danske Bank, i 1968. Gjorde militærtjeneste hos Den Kongelige Livgarde i 1971. HD i regnskabsvæsen på Handelshøjskolen i København i 1979. Arbitragedealer hos Den Danske Bank i København i 1975. Manager, Loan Administration i Scandinavian Bank Ltd., London 1976-77. Kontorchef Den Danske Bank 1977-81. Representative i Den Danske Bank, Houston Representative Office 1981-83. Chef for Udenlandske Bankrelationer i Den Danske Bank, København 1983. Filialdirektør, Den Danske Bank i Singapore Branch 1983-85. Filialdirektør i Den Danske Bank i New York 1985-86. Bankdirektør i Den Danske Bank i København i 1986. Ordførende direktør siden 1. april 1998.

I 2011 meddeltes det, at han per februar 2012 ville overlade stillingen som ordførende direktør for Danske Bank til Eivind Kolding. Han tildeltes i den forbindelse en pension på 3,1 millioner kr. årligt resten af livet.

Tillidshverv 
 Formand for Finansrådet – Danske Pengeinstitutters Forening indtil 2006 og igen fra November 2009.
 Sidder i VL-gruppe 46.
 Med i Den Trilaterale Kommission.
 Med i bestyrelsen for Danmark-Amerika Fondet.
 Med i Institut International d'Etudes Bancaires.
 Ridder af Dannebrog 2008.

Kilder 
 Mikkelsen, Ole Straarup , , Gyldendal 2007.
 Mørch, Søren og Hansen H., Per: Den Danske Bank, Centrum 1997.

Referencer

Eksterne henvisninger 
 VL Gruppe 46 

Riddere af Dannebrog
Personer fra Fredericia
Bankdirektører fra Danmark
Personer i Kraks Blå Bog
Danske Bank-koncernen
Jeroen Drost

Jeroen Drost (født d. 21. januar 1987 i Kampen, Holland) er en hollandsk fodboldspiller.

Drost spiller på venstre-back positionen. SC Heerenveen er hans første professionelle klub, og i hans første sæson spillede han allerede 13 kampe. I slutningen af hans første sæson, 2005, blev han valgt af Foppe de Haan at spille for hollands U-20 hold, som det år blev spillet i Holland.

Jeroen Drost's tvillingebror spiller for Excelsior. Han hedder Henrico Drost.

Karriere 

Fodboldspillere fra Holland
David Dannel

David Urbanus Dannel, også stavet Danell og de Nell (født 29. maj 1608, død 28. juli 1661 eller 4. august 1661, var en søofficer). I 1641 blev han kaptajn i flåden, og i 1644 var han admiral Pros Munds flagkaptajn i Slaget ved Lolland, hvor han blev taget til fange.

Dannel har dog særlig knyttet sit navn til de grønlandstogter, som general-toldforvalter Henrik Müller udrustede i årene 1652-54 for at sejle til Østerbygden. Da togterne i 1605-7 ikke var nået til østkysten, slog Dannel atter ind på den gamle vej, den såkaldte Eriksstævne, idet han i 1652 gik nord om Island til Grønlands østkyst. Her stødte han dog på så store ishindringer, at han måtte stå syd på langs iskanten og først kom i land på vestkysten omtrent i samme egn, hvor John Cunningham var landet i 1605.

I året 1653 gik han tilmed helt op til Jan Mayen, men ikke des mindre forløb rejsen på samme måde. Hans sidste rejse i 1654 var et almindeligt fangsttogt til vestkysten. Der tog han fire Inuit til fange: en mand og tre kvinder. Disse blev sejlet til Bergen og præsenteret som udstillingsstykke. På Nationalmuseet i København hænger et maleri (antageligvis fra Salomon van Haven) der foreviget disse. 

Dannels ekspeditioner har haft en del indflydelse på den følgende tids opfattelse af spørgsmålet om Østerbygdens beliggenhed. Ved sin død i 1660 var han assessor i Admiralitetet. Han blev begravet i Holmens Kirke.

Hans hustru hed Maren Pedersdatter.

Tjek fødselsår
Søofficerer fra Danmark
Danskere i 1600-tallet
Personer i Dansk Biografisk Leksikon
Nougat

Nougat er en konfekt lavet af bl.a. sukker eller honning og ristede nødder. Nougat kan være blød til hård og hvid til mørkebrun, alt efter opskriften.

Variationer 
Der findes tre slags nougat: hvid nougat, brun nougat og Wiener nougat. 

Hvid nougat, som stammer fra Montélimar i Frankrig i det 18. århundrede, er lavet af pisket æggehvide og er blød, mens brun nougat (nougatine på fransk) er lavet af karameliseret chokolade og har ofte en mere fast konsistens. Blød nougat stammer fra Italien og er - blød.

Wiener nougat laves uden æggehvider og som regel af sukker, kakaosmør, nødder og kakao. Nødderne er som regel hasselnødder der er kværnet til mel. Det man traditionelt forstår ved nougat i både Danmark og Tyskland, er wiener nougat, mens vi kender den egentlige nougat som fransk nougat. I den industrielle produktion erstattes kakaosmørret som regel af et billigere og smagsneuralt fedtstof, som f.eks. hærdet palmeolie.

Referencer 

Slik
Dansk Vampyr Selskab

Dansk Vampyr Selskab var en forening for folk med interesse for vampyrer, varulve, Frankenstein, horror, skræklitteratur og skrækfilm. Dansk Vampyr Selskab blev stiftet i 1978 og nedlagt i 1986. Foreningens stifter og formand var Niels K. Petersen. Foreningen havde to æresmedlemmer, forfatterne Dan Turèll og Erwin Neutzsky-Wulff, der begge har skrevet om vampyrer. Dansk Vampyr Selskab udgav tidsskriftet Nosferatu, der udkom med 5 numre i årene 1979 – 1982, og en række interne nyhedsbreve. En del af selskabets medlemmer stiftede i 1986 foreningen Tartaros - selskabet for den fantastiske genre.

Nosferatu 
Foreningen udgav tidsskriftet Nosferatu () om vampyrer, horror og beslægtede emner, i fem numre mellem 1979 og 1982.

Bladet blev redigeret af foreningens formand Niels K. Petersen, som selv bidrog med en række historiske artikler om vampyrer rundt om i verden; hans leder i det første nummer ("Jeg anser vampyren som et væsen, der skal have ret til at eksistere. Et væsen, der er misforstået. Et væsen, der er blevet sjoflet så det er uhyggeligt.") er legendarisk blandt vampyr-interesserede.

Blandt bladets øvrige skribenter var Nicolas Barbano og Julian Le Fay. Flere numre havde illustrationer af Mårdøn Smet.

Referencer 

Vampyr Selskab
Etableret i 1978
Ophørt i 1986
Fjordsgade forenings- og fritidshus

Fjordsgade forenings- og fritidshus i Aarhus (også kendt som Fjordsgade Fritidscenter eller blot Fjordsgade) åbnede i efteråret 2018 i N.J. Fjordsgades Skole tidligere bygning efter en stor renovering og ombygning af skolens gamle lokaler. Det nye fritidscenter tilbyder masser af FOF-kurser, herunder en masse sport, og lokaler til foreninger. Huset har i dag også en tilhørende café, Café Fjord, som åbnede i oktober 2019.

N.J. Fjordsgades skole 
N.J. Fjordsgades Skole var en kommunal folkeskole på N.J. Fjords Gade på Frederiksbjerg i Aarhus. Skolen blev bygget i 1910, men lukkede som folkeskole i juni 2015. Den havde elever fra børnehaveklasse til 9. klasse samt skolefritidsordning med børn fra børnehaveklasse til 3. klasse.
Gaden og dermed skolen er opkaldt efter Niels Johannes Fjord (1825-1891), der som folkeskolelærer havde undervist i Aarhus, indtil han videreuddannede sig og blev docent på Landbohøjskolen på Frederiksberg i København.

KRAI - Kompetencebaseret Rullende og Aldersintegreret Indskoling
Fjordsgades skole havde fra skoleåret 2009/2010 til lukningen i 2015 aldersintegrerede klasser, som dækkede 0., 1., 2. klasse. Skolen havde samtidig gjort det muligt at optage børn 4 gange årligt. Det skere for at skabe en mere rolig overgang fra dagtilbud til skole. Tilgangen byggede videre på de erfaringer, der gennem årene var gjort med samordnet indskoling i kommunen.

Ny skole fra 2016
Frederiksbjerg Skole erstattede N.J. Fjordsgades Skole i 2016 og rummer samtidig Frederiksbjerg Fritidscenter, afdelinger af Frederiksbjerg dagtilbud, ligesom dagtilbudsafdelingerne i Ole Rømers Gade er en del af det nye, samlede børnemiljø. Frederiksbjerg Skole ligge hvor den tidligere og nu nedrevne Skt. Annagades Skole og Kroghsgades Skole lå. 
Projektet blev udarbejdet af Hoffmann i samarbejde med GPP Arkitekter, Henning Larsen Architects, Møller & Grønborg og Niras.

Linjedelt udskoling
På N.J. Fjordsgades Skole var udskolingen delt op i linjer, i de sidste år af skolens levetid var der fire linjer: Science, international, medie-kommunikationslinje, samt en art og performencelinje.

Kilder 
 Frederiksbjergbyggeriet 
 Skolens hjemmeside 
 AarhusWiki-artikel om N.J. Fjordsgades Skole

Kilder 
 Aarhus Kommune (2015): "Rapport om Fjordsgades forenings- og fritidshus", Sport & Fritid.

Referencer

Eksterne henvisninger 
 Fjordsgade , officiel hjemmeside.

Uddannelsesinstitutioner i Aarhus
Idrætsanlæg i Aarhus
Nedlagte folkeskoler
The Voice of the Guns

The Voice of the Guns (1917) er en britisk militærmarch komponeret af Kenneth Alford under Første Verdenskrig. Den blev skrevet som en hyldest til britiske artillerister, der tjente i krigen (deraf stykkets navn). Senere blev den taget op af hele den britiske hær. Den skal ikke forveksles med digtet af Gilbert Frankau.

Stykket er normalt arrangeret for et fuldtalligt marchband eller –orkester. Der findes også klaver- og orgeludgaver. Maurice Jarres arrangement af stykket har en prominent fløjte- og piccolofløjtedel, der ikke fandtes i originalen.

Et berømt arrangement af det blev brugt i David Leans film Lawrence of Arabia (1962), hvor det blev brugt til at symbolisere britisk militærmagt. Det mest kendte sted, det bliver brugt under filmen, er i scenen, hvor Lawrence (Peter O'Toole) og general Allenby (Jack Hawkins) diskuterer strategi, mens de går ned ad trapperne i det britiske militærhovedkvarter i Cairo.

Eksterne links 

En optagelse fra 1992 af the East Woodstock Cornet Band.
Et klaverarrangement i MIDI-format af John McDonnell

Musik fra Storbritannien
Gammel Kirstineberg

Gammel Kirstineberg er dannet af krongods i 1766. Gården ligger i Tingsted Sogn, Falsters Nørre Herred, Maribo Amt, Guldborgsund Kommune. Hovedbygningen er opført i 1773.

Gammel Kirstineberg Gods er 643 hektar med Højgaard

Ejere af Gammel Kirstineberg 

 (1664-1766) Kronen
 (1766-1785) Hans Tersling / Peder Thestrup
 (1785-1789) Kirstine Hofgaard gift (1) Tersling (2) Colbjørnsen / Peder Testrup
 (1789-1806) Kirstine Hofgaard gift (1) Tersling (2) Colbjørnsen
 (1806-1845) Hans Christian Colbjørnsen
 (1845-1848) Peder Estrup
 (1848-1851) Jacob Brønnum Scavenius Estrup
 (1851-1863) Therman Ø. Hillerup
 (1863-1894) Victor Hillerup
 (1894-1935) Aksel Hillerup
 (1935-1953) Ellen Hillerup
 (1953-1970) Jørgen Hillerup
 (1970-2002) Anders Jørgen Hillerup
 (2002-2007) Linnéa Louise Treschow / Lars Jørn Hvidtfeldt Nielsen
 (2007-) Hofjægermester Linnèa Louise Treschow

Ekstern henvisninger 
 Gammel Kirstineberg Gods
 Gammel Kirstineberg - fra Dansk Center for Herregårdsforskning

Kilder 
 J.P. Trap: Danmark 1955, Kraks Landbrug

Herregårde i Guldborgsund Kommune
Herregårde i Maribo Amt
Fredede slotte og herregårde i Danmark
Asgaard Bryggeri

Asgaard Bryggeri er et nordtysk ølbryggeri i Slesvig by. Det sydslesvgiske bryggeri blev indrettet 1994 i Slesvigs gamle godsbanegård. Asgaards ølmærker sælges som vikingernes øl i anledning til vikingebyen Hedeby tæt ved Slesvig by. Sortimentet omfatter hvedeøl, klar og mørk øl og biologisk øl.

Bryggeriets navn henviser til gudernes hjem Asgård.

Eksterne henvisninger 
 Asgaard Bryggeri  – Officiel website 

Bryggerier i Tyskland
Slesvig by
Ladbrokes

Ladbrokes Coral er en britisk bookmaker. De har hovedkontor i Rayners Lane, Harrow. Entain er moderselskab til Ladbrokes Coral.

Historie 
Ladbrokes anlagde sag mod den danske stat, som ejer størstedelen af Danske Spil, som har monopol på størstedelen af alle pengespil i Danmark, men landsretten dømte til fordel for Danske Spil.

Eksterne henvisninger 
 Ladbrokes
 Ladbrokes erhvervs side 

Gamblingvirksomheder fra Storbritannien
Handske

Handsker er et stykke tøj, anvendt parvis, som beskyttelse eller beklædning af hænderne, med inddeling til hver finger. Den mest populære type handske bruges til at beskytte hænderne mod kulde. Handsker er ofte lavet af stof eller skind, men andre materialer anvendes også, især når handskerne skal anvendes til beskyttelse af hænder.

Vanter eller luffer ligner handsker, men vanter og luffer har typisk ét rum til tommelfingeren og ét rum til de øvrige fingre. Især børnevanter udstyres undertiden med en såkaldt idiotsnor – en snor, der forbinder vanterne og går gennem overtøjets ærmer, således at risikoen for at miste en vante formindskes.

Eksempler på forskellige typer handsker er:
 Arbejdshandsker
 Gummihandsker
 Jagthandsker
 Medicinske handsker
 Ridehandsker
 Sportshandsker, fx inden for Kendo.

Galleri

Se også 
 Baseballhandske
 Motorcykelhandske
 Boksehandske

Noter 

 
Personlige værnemidler
Castello Orsini-Odescalchi

Castello Orsini-Odescalchi er et slot beliggende ved byen Bracciano, ca. 40 km. nordvest fra Rom. Slottet blev opført i 1400-tallet

Slottet blev omtalt i flere medier, da skuespillerne Tom Cruise og Katie Holmes blev gift på slottet den 18. november 2006.

Se også 
 Borge og slotte i Italien

Referencer

Eksterne henvisninger 

Slotte i Italien
Ny Kirstineberg

Ny Kirstineberg er udstykket i 1800 fra Gammel Kirstineberg og er nu en avlsgård under Pandebjerg Gods. Gården er beliggende ca. 3 km nord for Nykøbing Falster centrum i Ønslev Sogn, Falsters Nørre Herred, Maribo Amt, Guldborgsund Kommune. Hovedbygningen er opført i 1867 ved A. H. Klein.

Pandebjerg Og Ny Kirstineberg Godser er på 816 hektar.

Ejere af Ny Kirstineberg 

 (1800-1806) Kirstine Hofgaard gift (1) Tersling (2) Colbjørnsen
 (1806-1845) Hans Christian Colbjørnsen
 (1845-1848) Peder Estrup
 (1848-1851) Jacob B. S. Estrup
 (1851-1863) Therman Ø. Hillerup
 (1863-1908) S. C. Hillerup
 (1908-1929) Adolph Valdemar Tesdorpf
 (1929-1948) Agnete Carlsdatter Brun gift Tesdorpf
 (1948-1964) Axel Valdemar Tesdorpf
 (1964-2002) Anne Dorothea Axelsdatter Tesdorpf gift Castenschiold
 (2002-2007) Anne Dorothea Axelsdatter Tesdorpf gift Castenschiold / Axel Christian Tesdorpf Castenschiold
 (2007-) Axel Christian Tesdorpf Castenschiold

Ekstern henvisning 
 Ny Kirstineberg
 Ny Kirstineberg - fra Dansk Center for Herregårdsforskning

Kilder 

J. P. Trap: Danmark 1955, Kraks Landbrug

Herregårde i Guldborgsund Kommune
Herregårde i Maribo Amt
Elektronisk ordbog

En elektronisk ordbog (eller e-ordbog) er enten et computerprogram, en lille håndholdt computer med integreret ordbog eller en online ordbog. Fordelene ved anvendelsen af en elektronisk ordbog sammenlignet med en traditionel ordbog er, at selve opslagprocessen går hurtigere.

I Danmark udgiver Gyldendal og Politiken elektroniske ordbøger på cd-rom. Center for Leksikografi ved Handelshøjskolen, Aarhus Universitet, har på sin hjemmeside et større antal onlineordbøger, der er gratis til rådighed på internettet, fx Regnskabsordbøgerne og Ordbogen over faste vendinger.

Af mærker, som producerer håndholdte elektroniske ordbøger kan nævnes Canon, Casio, Sharp, Seiko og Instant-Dict.

Online ordbøger (eksempler) 
Informationsordbogen 
Bergenholtz, Inger (2006-2007). 
Musikordbogen . Aarhus: Handelshøjskolen i Århus.
Den Danske Ordbog 
Ordbog over det danske Sprog 
Wikiordbogen 
Danske wikiordbog 

Ordbog
Sprogteknologi
Biblioteks- og informationsvidenskab
Mod Rov

Mod Rov er et musikalbum udgivet i 1996 af Den Gale Pose.

Spor 
 "Den Dobbelte Sandhed"
 "Flere Hos"
 "Flere Hos Part 2" ft. Natasja og Szhirley
 "Prosties"
 "Jeg Har en drøm" ft. Daniel
 "Den Danske Skole"
 "Karma"
 "DGP – Hvad Betyder Det"
 "Boom Ping Ping"
 "Fest i Min Egen" ft. Blæs og Skadefro
 "5 Svin"
 "Beskyt Din Nakke" ft. Clemmens og Isbjerg
 "Rend Mig"
 "Ej Blot til Øst" ft. Blæs, Skadefro og Tue Track
 "Ud & Se 96 Version"
 "Den Danske Skole – remix"
 "DGP – Hvad Betyder Det – remix"
 "Det Sidste Ord"

Eksterne henvisninger 

Album fra 1996
Den Gale Pose-album
Funningsfjørður

Funningsfjørður er en færøsk bygd på østkysten af øen Eysturoy. Indtil den 1. Januar 2005 hørte Funningsfjørður til Elduvík kommune, som nu er sammenlagt med  Runavík Kommuna.

Funningsfjørður ligger for enden af den lange fjord af samme navn. Fjorden strækker sig i underkanten af ti kilometer fra mundingen til bygden Funningsfjørðuri fjordbunden. Søkabelet for kommunikationen mellem Island og Skotland, FARICE-1, har sit indføringspunkt til Færøerne ved Funningsfjørður.  Området nord for bygden er uden bebyggelse og veje. Vejforbindelsen fortsætter sydover til bygden og videre nordover på østsiden til Elduvík. Fjorden har dårlige vindforhold og er derfor ikke egnet som skibshavn.
 
Bygden blev grundlagt 1812. De første huse, der blev bygget, lå nede ved fjorden. Fra 1902 til 1913 var der en hvalfangerstation i nærheden af bygden.

Der holdes hvert år sidst i juni Joansbål Jóansøkubáli i bygden.

Eksterne henvisninger 

 Kort 
 psp-info.dk 
 faroislands.dk

Galleri 

Byer på Færøerne
Eysturoy
Hvalbugter i Færøerne
Definitionen af en stodder

Definitionen af en stodder er et musikalbum udgivet i 2001 af Den Gale Pose. Albummet fik en grammy for Årets Danske Rap Udgivelse ved Danish Music Awards 2002.

Spor 

 "Den Gale"
 "København, København"
 "Dér" – Ft. Szhirley
 "Hold Kæft Manden" – Interlude"
 "Definitionen Af En Stodder" – ft. Mark Linn
 "Venner"
 "Nr. 1" – ft. Clemens
 "De Skal Ha Noget Lir – Interlude"
 "D.G. Players" – ft. Mark Linn
 "La Coca Razzia"
 "Strøm I Hegnet"
 "Manden Ved Siden Af Manden – Interlude"
 "Nicks Groove"
 "Klubrapport" – ft. Knox
 "Kruizer Klazzic"
 "Generation W" – ft. L.O.C., Dappa Don og Szhirley
 "Dommedag Nu"

Eksterne henvisninger 
 

Album fra 2001
Den Gale Pose-album
Sådan Er Reglerne

Sådan Er Reglerne er et musikalbum udgivet i 1998 af Den Gale Pose.

Albummet vandt "Årets Danske Rap Udgivelse" ved Danish Music Awards i 1999.

Spor 

 "80er Stil"
 "Proletar superstar"
 "Spændt Op Til Lir"
 "Bonnie & Clyde"
 "Rygter"
 "Sådan er Reglerne"
 "To Sprog"
 "Den Dræbende Joke"
 "3400 FM"
 "Cruise control"
 "Super Jay"
 "Psykedelisk Barbeque"
 "Es, Konge, Joker"
 "Spændt op til Lir (remix)"
 "Outro"

Referencer

Eksterne henvisninger 

Album fra 1998
Den Gale Pose-album
Petter Hansson

Petter Hansson (født d. 14. december 1976 i Söderhamn) er en svensk tidligere fodboldspiller. Han spillede gennem karrieren for blandt andet SC Heerenveen, AS Monaco og Rennes FC.

Han startede sin karriere hans hjemby, hos Söderhamns FF, og skiftede i 1998 til Halmstads BK. Han debuterede i Allsvenskan d. 4. oktober 1998 i en kamp mod AIK. Petter Hansson blev en populær spiller hos Halmstads BK, mest på grund af hans vilje til at kæmpe for hans klub, og viljen til at vinde hver eneste kamp. Hansson spillede som defensiv midtbanespiller og central forsvarspiller og blev en nøglespiller for Halmstads BK. Det resulterede i en enorm popularitet hos fansene, og han blev holdkaptajn. Ved at han hjalp Halmstads BK til at vinde deres 4. mesterskab i historien i år 2000. Han skiftede i 2002 til Holland og SC Heerenveen. Han flyttede i 2007 til Frankrig, hvor han har repræsenteret først Rennes FC og siden AS Monaco.

Hansson nåede i sin tid som landsholdsspiller (2001-2009) at spille 43 og score 2 mål for Sveriges landshold, og var en del af landsholdet under EM i 2004, VM i 2006 og EM i 2008.

Eksterne henvisninger 

Fodboldspillere fra Sverige
Fodboldspillere fra SC Heerenveen
Fodboldspillere fra Halmstads BK
Fodboldspillere fra Stade Rennais FC
Fodboldspillere fra AS Monaco FC
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Richard Bentley

Richard Bentley (født 27. januar 1662, død 14. juli 1742) var en engelsk teolog, klassisk filolog og kritiker.

Bentley skabte sig et ry ved udgivelsen af Epistula ad Joannem, eftersom han var så dygtig, at han kunne forbedre teksten mange steder. Han markerede sig selv ved sit arbejde om Phalaris' breve. Bentleys afhandling var et mesterligt bevis – skønt ikke alle delte konklusionen på daværende tidspunkt – på at brevene var usle forfalskninger, fyldt med anakronismer og skrevet på en dialekt ukendt for forfatteren, og det demonstrerede, at han ikke havde nogen virkelige rivaler, hvad angår tekstkritik og -kommentering noget steds i Europa på det tidspunkt.

En af de allervigtigste opdagelser inden for den klassiske filologi blev gjort af ham. Han opdagede med hensyn til Homer, at mange verselinjers metrum kunne forklares ved bogstavet digammas eksistens. Det var en af de allerstørste, hvis ikke den største opdagelse, angående Homer.

Bentley ville også forsøge at applicere sine tekstkritiske principper på Det Nye Testamente, men det blev ikke færdiggjort. Først i 1881 blev disse principper appliceret på Det Nye Testamente af B. F. Westcott og F. J. A. Hort. Han var altså rent idemæssigt halvandet århundrede forud for sin tid.

Eksterne henvisninger 

Filologer fra Storbritannien
Videnskabsfolk fra England
Kritikere fra Storbritannien
Teologer fra England
Briter i 1600-tallet
Briter i 1700-tallet